open-index/open-wikipedia-markdown huggingface dataset:
Ambalika

Dina wiracarita Mahabarata, **Ambalika** (basa Sansakerta: अम्बालिका) mangrupa puteri Raja Kasi nu jadi pamajikan Wicitrawirya, Raja Astinapura.

Babarengan jeung barayana, nyaéta Amba sarta Ambika, manéhna diboyong ku Bisma ka Astinapura lantara ieu satria hasil meunangkeun sayémbara nu diayakeun ku Raja Kasi (Bisma nangtang para raja sarta pangeran anu ngariung tuluy nalukkeun maranéhanana.) Bisma mikeun para putri ka Satyawati, indung téréna, pikeun dikawinkeun ka Wicitrawirya. Tapi Wicitrawirya mangkat dina umur nu ngora saméméh méré turunan ka Ambalika.

Sanggeus Wicitrawirya mangkat, Satyawati, minang saraya ka Resi Abiyasa, anakna ti Resi Parasara, pikeun neruskeun garis turunan Dinasti Kuru. Luyu jeung paménta Satyawati, Sang Resi ngadatangan randa Wicitrawirya pikeun dibéré turunan. Ambalika dititah ku Satyawati pikeun terus ngabeuntakeun panonna sangkan ulah ngababarkeun anakna nu bakal lahir lolong kawas anu geus karandapan ku Ambika (Ambika ngalahirkeun anak nu lolong nu dingaranan Dréstarastra). Alatan taat kana paréntah mitohana, manéhna terus ngabeuntakeun panonna tapi manéhna jadi sepa sanggeus nempo rupa Sang Resi anu pikasieuneun. Mangka manéhna ngalahirkeun anak anu sepa (katarajang kasakit anemia) nu dingaranan Pandu, bapana para Pandawa.

Ambalika hirup sawatara lila di Astinapura nepi ka manéhna mibanda incu, nyaéta para Pandawa jeung Kurawa. Mangsa Pandu geus mangkat, rarasaan Ambalika kapeupeuh. Ku bongbolongan ti Satyawati, Ambalika ninggalkeun kahirupan dunnya sarta indit ka leuweung. Babarengan jeung Satyawati sarta Ambika, maranéhanana ninggalkeun para penerus Dinasti Kuru di Astinapura.

## Tempo ogé 
* Ambika
Satelit Komunikasi

[thumb|250px|Satelit komunikasi militér A.S. [MILSTAR.]]

**Satelit komunikasi** nyaéta hiji satelit jieunan anu ditempatkeun di jomantara pikeun tujuan telekomunikasi. Satelit komunikasi modéren ngagunakeun orbit geosynchronous, orbit Molniya atawa orbit Bumi handap.

Pikeun jaringan télékomunikasi tetep (henteu usik), satelit komunikasi jadi téknologi alternatif pikeun kabel komunikasi tambaga jeung sarabut optik. Satelit komunikasi ogé dipaké pikeun aplikasi mobil (usik) kawas komunikasi ka kapal laut jeung kapal terbang, di mana aplikasi téknologi séjén saperti kabel tambaga henteu praktis atawa mustahil.

## Tempo ogé 
* DTN
* DVB
* Digicipher 2
* free-space optical communications
* ICO Global Communications
* Intelsat
* Iridium
* list of communications satellite firsts
* Daptar pausahaan satelit komunikasi
* Military Strategic and Tactical Relay satellite (MILSTAR)
* Satelit panon-panon
* Satellite dish
* Satmodem
* télévisi satelit
* radio satelit
* space communications
* Syncom
* Teledesic
* Telstar
* X*Press X*Change

## Tumbu kaluar 
* The future of communication satellite business
* Communications satellites short history  by David J. Whalen
* *Beyond The Ionosphere: Fifty Years of Satellite Communication* (NASA SP-4217, 1997) – an entire book online—scroll down for “contents” link.
* NASA experimental communications satellites 
* Syncom 2 satellite description 
* VSAT antennas 
* Lloyd’s Satellite Constellations 
* Satellite Radio 
* Satcom Online – A Resource for Satcom Engineers
T1

**T1**  atawa **Sirkuit T1** nyaéta sambungan telepon digital anu dipaké di Amérika anu diwangun ku 24 kanal anu masing-masing lajuna 64Kbit pér detik sarta laju sakabéhna 1,544Mbit pér detik.

Sambungan telepon ieu dipiboga ku pausahaan telekomunikasi. Unggal kanal bisa dikonfigurasikeun pikeun ngaliwatkeun data atawa sora sarta saban kanal bisa dijual misah, anu dingaranan fractional T1.

Pikeun Éropah sarta Indonésia, standar anu dipaké nyaéta E1 nu ngandung 30 kanal nu lajuna masing-masing 64Kbit pér detik sarta laju sakabéhna 2,048Mbit pér detik.

## Tempo ogé 
*E1
*Telepon
Alexander Graham Bell

thumb|170px|Alexander Graham Bell
**Alexander Graham Bell** (Edinburgh, 3 Maret 1847–Nova Scotia, 2 Agustus 1922) nyaéta élmuwan, panimu, sarta nu ngadegkeun pausahaan telepon Bell. Sajaba karyana dina téknologi telekomunikasi, manéhna ogé méré sumbangan penting kana kamajuan dina téknologi aviasi sarta hidrofoil.

Bell umumna dipikawanoh salaku panimu telepon, sanajan Kongrés AS dina bulan Juni 2002 netepkeun yén Antonio Meucci anu manggihan telepon téh.

## Tempo ogé 
*Telepon

## Catetan suku 
## Tumbu kaluar 
* Bell Homestead, National Historic Site
* Alexander Bell.com - Telecom Pionneers by Phonebook of the World.com
* Biantara Bell  di hareupeun American Association for the Advancement of Science di Boston dina ping 27 Agustus 1880, mintonkeun fotopon. Dimuat kalayan judul "On the Production and Reproduction of Sound by Light" dina *American Journal of Sciences*, Third Series, vol. **XX**, #118, Oktober 1880, kaca 305 - 324; sarta "Selenium and the Photophone" dina majalah *Nature*, Séptember 1880
Duplex

**Duplex** nyaéta hiji istilah dina widang telekomunikasi anu ngarujuk kana komunikasi dua arah.
[thumb|right|200px|Cara gawé transmisi *[Simplex*, *full duplex*, sarta *Half duplex*]]
Aya dua padika *duplexing*, nyaéta
* *Full-duplex*
* *Half-duplex*

## Full-duplex 
Dina komunikasi *full-duplex*, dua pihak anu silih komunikasi baris ngirimkeun informasi sarta nampa informasi dina waktu anu sarua, sarta umumna merlukeun dua jalur (kanal) komunikasi.

Komunikasi *full-duplex* ogé bisa dihontal ku ngagunakeun téknik *multiplexing*, di mana sinyal anu ngarambat dina arah anu béda baris disimpen dina slot waktu (time slot) anu béda. Kakurang téknik ieu téh nyaéta téknik ieu ngurangan laju transmisi anu bisa nepi ka satengahna.

## Half-duplex 
*Half-duplex* mangrupa hiji mode komunikasi di mana data bisa dipancarkeun atawa ditarima sacara dua arah tapi henteu bisa sacara babarengan. Conto pangbasajanna nyaéta *walkie-talkie*, di mana dua pamakéna kudu mencét hiji tombol pikeun ngomong sarta ngaleupaskeun pencétan pikeun ngadéngékeun sora batur ngomongna. Sabot dua urang ngagunakeun *walkie-talkie* pikeun komunikasi dina hiji waktu nu tangtu, ngan salah sahiji di antara maranéhanana anu bisa ngomong samentara pihak séjénna ngadéngé. Lamun duanana nyoba pikeun ngomong sacara babarengan, kaayaan "*collision*" (tabrakan) bakal lumangsung sarta kadua pamaké *walkie-talkie* kasebut henteu bisa silih regepkeun naon anu dikirimkeun ku batur ngomongna.

Tempo ogé Simplex.
Widura

**Widura** (basa Sansakerta: विदुर; *Vidura*) nyaéta salah saurang inohong protagonis dina wiracarita Mahabarata. Manéhna nyaéta adi téré Pandu jeung Dréstarasta alatan ngabogaan bapa anu sarua, tapi béda indung. Bapana Widura nyaéta Resi Abiyasa sarta indungna nyaéta saurang awéwé ti kasta sudra. Widura henteu milu turun jurit dina médan perang Kurusétra, nyaéta perang antara Pandawa jeung Kurawa.

## Kalahiran 
Dina bagian kahiji buku Mahabarata, nyaéta Adiparwa, dicaritakeun yén dina waktu Ambalika dipinang saraya pikeun datang ka Resi Abiyasa pikeun meunangkeun turunan, manéhna nampik alatan ngarasa sieun ku raut beungeut sang resi anu pohara pikasieneun. Demi nyumponan paménta mitohana, nyaéta Satyawati, Ambalika ngirimkeun saurang dayang pikeun manggihan Resi Abiyasa sorangan dina jero hiji kamar. Dayang kasebut ngaladénan sang resi kalayan alus antukna sang resi ngomong yén jaga anak anu baris dilahirkan ti pianakan dayang kasebut baris milampah mulia. Tapi hiji hal anu ngajadikeun Satyawati kuciwa nyaéta anak kasebut lain turunan minantuna, tapi turunan saurang ladén ti kasta sudra.

## Mangsa ngora sarta atikan 
Waktu Widura masih ngora, manéhna diajar kalayan bimbingan Bisma jeung dua urang barayana. Nurutkeun Mahabarata, manéhna pangwijaksanana lamun dibandingkeun jeung dulur-dulurna. Manéhna diajar jadi mantri raja, samentara Pandu diangkat jadi panglima perang, sedengkeun Dréstarastra dipilih jadi putera makuta. Alatan Drétarastra lolong, Pandu ngagantikeunana sarta maréntah *atas nama* Dréstarastra, sedengkeun Widura jadi panaséhat raja jeung maturan Dréstarastra.

## Peran dina Dinasti Kuru 
Widura mangrupa jelema anu waskita mangsa timbul niat jahat dina haté Dréstarastra jeung Duryodana pikeun nyingkahkeun para Pandawa. Mangka saméméh Pandawa miang ka Waranawata pikeun pakanci, Widura ngélingan Yudistira sangkan ati-ati ka para Kurawa jeung bapana Dréstarastra. Waktu kasalametan para Pandawa jeung indungna kaancam di Waranawata, sababaraha-kali Widura ngirimkeun duta pikeun mantuan para Pandawa ngaloloskeun diri tina unggal musibah anu tumiba.

Dina pagétréngan antara Kurawa jeung Pandawa ngeunaan masalah Astinapura, Widura geus usaha pikeun ngadamékeun, pédah dua beulah pihak mangrupa hiji kulawarga sarta baraya. Dina usahana néangan katengtreman manéhna ngadatangan para pini sepuh Pandawa jeung Kurawa, di antarana Resi Bisma, Resi Drona, Prabu Dréstarasta, Kresna, Yudistira sarta Duryodana sarta nyarita yén manéhna anu nulis piagem pamasrahan Astinapura ti Resi Abiyasa ka Prabu Dréstarasta minangka pemangku karajaan sanggeus Prabu Pandu mangkat. Sabot perang di Kurusetra lumangsung, Widura tetep cicing di Asstinapura sanajan manéhna henteu ngabiluk para Kurawa.

## Tempo ogé 
* Mahabarata
E1

**E1** atawa **sirkuit E-1** (basa Inggris: *E-carrier*) nyaéta ngaran format pangiriman (transmisi) digital nu maké 30 kanal sora digital nu lajuna 2,048 mégabit pér detik. E1 mangrupa standar anu dipaké di Éropah jeung Indonésia. Standar E1 ieu satara jeung standar T1 anu dipaké di Amérika, nu ngagunakeun 24 kanal sora digital kalawan laju 1,554 mégabit pér detik.

Saluran atawa jalur (kanal) ieu ngawangun saluran telepon husus sarta dipaké munggaran pikeun sambungan *trunk* antara sentral-séntral telepon, tapi ayeuna geus réa diséwakeun ku pausahaan telekomunikasi pikeun jalur komunikasi data.

## Tempo ogé 
*T1
*Telepon
SMS

thumb|right|300px|Hiji layanan talatah singket anu mecenghul dina hiji ponsél Motorola

**SMS**, singketan tina kecap-kecap basa Inggris ***Short Message Service***, nyaéta hiji layanan anu dilaksanakeun ku hiji telepon mobil pikeun ngirim atawa nampa talatah-talatah pondok. Mimitina SMS dirarancang minangka bagian tina GSM, tapi ayeuna geus bisa dilaksanakeun dina jaringan (raramat) mobil (usik) séjénna kaasup raramat UMTS.

Hiji talatah SMS maksimal diwangun ku 140 byte, dina harti séjén hiji talatah bisa ngamuat 140 sipat 8-bit, 160 sipat 7-bit atawa 70 sipat 16-bit pikeun basa Jepang, Basa Mandarin sarta Basa Koréa anu maké Hanzi (Aksara Kanji
/ Hanja). Sajaba ti 140 byte ieu aya data-data séjén anu dikandung. Aya ogé sawatara padika pikeun ngirim talatah anu leuwih ti 140 byte, tapi pamaké kudu mayar leuwih ti sakuduna.

SMS bisa ogé dipaké pikeun ngirim gambar, sora jeung film. SMS wangun ieu disebut MMS.

Talatah-talatah SMS dikirim ti hiji telepon mobil ka puseur talatah (SMSC dina basa Inggris), di dieu talatah ditunda sarta dicoba dikirim salila sababaraha kali. Sanggeus waktu anu geus ditangtukeun, biasana sapoé atawa 2 poé, tuluy talatah dihapus.

SMS pohara populér di Éropah, Asia jeung Australia. Di Amérika Sarikat, SMS rélatif jarang dipaké. SMS populér alatan rélatif murah. Di Indonésia, gumantung pausahaanana hiji SMS kira-kira antara Rp. 45,- nepi ka Rp. 750,-.

Alatan hésé ngetikna atawa pikeun ngahémat tempat, biasana talatah SMS disingket-singket. Tapi masalah kahésé ieu ayeuna geus katungkulan alatan réa telepon mobil anu mibanda fungsi kamus.

Talatah-talatah SMS kungsi ngagemparkeun sarta ngabalukarkeun parobahan-parobahan leutik di masarakat. Sawatara conto:
* Januari 2001, Joseph Estrada dipaksa turun tahta salaku présidén Filipina lantaran kampanyeuna dilakukeun ku jalan SMS.
* Di Malaysia, kungsi aya nu ngalakukeun pipirakan ku jalan SMS. Dina bulan Juli 2001, pamaréntah Malaysia mutuskeun yén dina ngaragragkeun talak tilu (dina pipirakan nurutkeun ageman Islam) henteu kaci maké SMS lantaran saha waé bisa nginjeum atawa maok sahiji telepon mobil sarta ngirim talatah pipirakan kasebut. Euweuh bukti saperti tulisan, sora anu bisa didéngé, atawa saksi anu bisa ngesahkeun. Talak kasebut perlu di daptarkan di mahkamah atawa kantor kadi saméméh disahkeun.

## Tumbu kaluar 
* SMS tutorial 
* SMS Service 

## Cutatan suku
Hanjeli

**Hanjeli** (*Coix lacryma-jobi*), disebut ogé **hanjéré** nyaéta hiji tutuwuhan tropis ti kulawarga Poaceae (kulawarga jukut) pituin Asia Wétan jeung Tenggara. Di Tatar Sunda sisi wetan (wewengkon Cirebon jeung Jawa Tengah bagian kulon nu basa ibuna basa Sunda) aya nu nyebut *kanjeli*. Mun dipelak di tempat séjén, hanjeli jadi tutuwuhan taunan. 'Cangkang' siki hanjeli nu kelirna bodas hérang teuas pisan, antukna sok diuntuykeun jadi geulang, kongkorong, atawa tasbéh.

## Mangpaat 
Di sababaraha nagara Asia, hanjeli dijual pikeun dipasak. Di Sunda sikina sok dibubur, di Koréa tipung sikina ditinyuh jadi *yulmu cha* (율무차, 'entéh hanjeli'), di Cina dibubur amis, *yì mí shǔi* (薏米水). Di Koréa jeung Cina, hanjeli ogé dipeuyeum pikeun diala arakna, sedengkeun di Jepang mah dijieun cuka http://www.naturalimport.com/hato_mugi_vinegar1?b=1.

## Rujukan 
* 

## Tumbu kaluar 
* Job's Tears 
* Sorting Coix names
Difraksi

thumb|300px|Difraksi
thumb|300px|Prinsip Huygens.
thumb|300px|Difraksi cahya diterangkeun ku prinsip Huygens.
**Difraksi** nyaéta sumebarna gelombang, contona cahya, alatan ayana halangan.
Beuki heureut lolongkrang dina hahalang anu bisa diliwatan, mangka wewengkon sumebarna gelombang sakaluarna tina hahalang beuki lega. Hal ieu bisa diterangkeun ku prinsip Huygens. Dina animasi nu aya dina gambar di luhur beulah katuhu katémbong ayana pola poék jeung caang, hal éta tamaha tina wavelet-wavelet anyar anu kawangun dina jero lolongkrang heureut kasebut silih interférensi.

Pikeun nganalisa atawa miragakeun pola-pola kasebut, bisa dipaké Transformasi Fourier anu disebut ogé minangka Fourier Optik.
Dial Up

***Dial-up connection*** atawa disingget ***dial-up*** nyaéta istilah basa Inggris pikeun téknologi informasi anu nujul kana aksés Internet kalayan ngagunakeun sambungan telepon tetep atawa telepon mobil. Mimitina komputer, ngaliwatan modem nelepon (*dial-up*) ka nu ngayakeun Jasa Internet (nu disebut Internet Service Provider nu disingget ISP). Sanggeus komputer urang nyambung ka ISP mangka sagancangna ISP kasebut nyambungkeun komputer urang kana Internet sarta saterusna mungkas sambungan telepon jeung komuter urang.

Kiwari réa kénéh jelema anu ngagunakeun layanan Dial-up ieu lantaran kateumampuh pikeun meunangkeun layanan sambungan Internet nu lajuna gancang (high-speed Internet connection), alatan kawates ku waragad jeung wewengkon géografis.

Pikeun narima layanan sambungan Internet Dial-up ieu, urang merlukeun:
* Pakakas teuas (hardware):
** Komputer
** Modem
** Sambungan Telepon
* Pakakas Lemes (software): umumna disadiakeun ku panyadia layanan Internet (dina basa Ingris disebut Internet Service Provider nu disingget ISP).
* Ngaran pamaké (Username atawa login) sarta kecap sandi (Password): disadiakeun ku ISP di mana urang lalanggan, login henteu bisa dirobah sedengkeun password bisa diganti ku urang sorangan sacara berkala pikeun ngajaga kaamanan.

Anu perlu dipigawé ku urang nyaéta:
* Langganan ka salah sahiji ISP pangdeukeutna
* Masang modém dina komputer urang
* Masang software Internet anu disadiakeun ku ISP
* Nyambungkeun diri (dial-up) ka ISP

Sanggeus komputer urang nyambung ka ISP mangka waktu éta ogé komputer urang geus nyambung ka Internet sarta urang bisa mitembeyan ngaprak di Internet. Hubungan urang ka Internet ngan lumangsung salila urang mertahankeun sambungan (konéksi) komputer urang ka ISP ngaliwatan modem. Mangsa urang megatkeun sambungan modem ka ISP mangka saharita kénéh kompuer urang kapegatkeun tina Internet.

Sambungan anu dijeiun antara komputer urang jeung ISP nyaéta sambungan lokal (ngagunakeun pulsa telepon lokal) tapi urang geus bisa asup kana Internet sarta nyukcruk patempatan-patempatan séjén di sakuliah dunya. Tangtu waé ‘datangna’ urang ka patempatan séjén kasebut boga sipat maya (henteu nyata) alatan urang ngan bisa laha-loho kana informasi anu ngeusian komputer-komputer séjén di sakuliah dunya anu nyambung kana Internet. Alatan sipatna anu maya ieu pisan mangka Internet dipikawanoh savagé *cyberspace* (dunya maya).

Sambungan Dial-up ieu umumna dipaké ku pribadi-pribadi anu hayang asup ka Internet ti imah. Komputer anu dipaké pikeun meunangkeun sambungan dial-up ilaharna nyaéta hiji komputer tunggal (lain jaringan komputer)

Contoh cara nyambung kana Internet ngaliwatan ISP “Telkomnet Instan”:
Dina nyambungkeun diri kana Internet, aya sawatara léngkah anu kudu dipigawé ku komputer, nyaéta:
* Dialing (nelepon nomer, contona 080989999)
* Verifying Username (ngabuktikeun ngaran pamaké sarta sandi)
* Handshaking ("sasalaman", hartina ngaragemkeun paraméter sambungan komunikasi)
* Connecting (nyambungkeun diri ka Internet).
Orbit Bumi Handap

**Orbit Bumi Handap** (basa Inggris: low éarth orbit, Léo) nyaéta hiji orbit sakurilingeun bumi antara atmosfer jeung sabuk radiasi Van Allen, kalayan hiji sudut kamiringan (inklinasi) nu handap. Watesan ieu henteu ditetepkeun sacara pasti tapi biasana kira-kira antara 200 nepi ka 1200&nbsp;km (124-726 mil) di luhureun muka bumi. Orbit ieu biasana aya di handapeun intermediate circular orbit (ICO) sarta jauh di handapeun orbit géosetasionér. Orbit nu leuwih handap ti Léo henteu stabil sarta baris turun sacara gancang alatan g|s|kan atmosfir.

Objek nu kapanggih di Léo nyaé|ta gas atmosfir dina termosfir (kira-kira 80–500&nbsp;km di luhur) atawa eksosfir (kira-kira 500&nbsp;km ka luhur), gumantung kana luhurna orbit.

## Tempo ogé 
* Orbit geosynchronous (Géo)
* Orbit Géosetasionér (GSO)
* Orbit polar
* Telepon satelit
Quadrature Amplitude Modulation

***Quadrature amplitude modulation (QAM)*** nyaéta hiji cara numpangan (ngamodulasi) dua gelombang pamawa data ku cara ngarobah amplitudo dua gelombang pamawa kasebut. Dua gelombang kasebut biasana sinusoida sarta béda fase di antara dua gelombang kasebut 90 °; ku alatan éta disebut pamawa -quadrature.

## Sakolébat 
Saperti cara modulasi séjénna, QAM mawa data ku cara ngarobah sawatara aspék tina sinyal pamawa, atawa gelombang pamawa (nu biasana sinusoid). Dina hal QAM, amplitudo kadua gelombang dirobah (dimodulasi) pikeun ngawakilan sinyal data.

## Tempo ogé 
* Modulasi pikeun téknik modulasi séjénna
* Phase-shift keying
* Carrierless Amplitude Phase Modulation (CAP)
* QAM tuner pikeun HDTV

## Tumbu kaluar 
* How imperfections affect QAM constellation 

## Rujukan 
**John G. Proakis*, "*Digital Communications, 3rd Edition*", *Mcgraw-hill Book Co., 1995*. ISBN 0-07-113814-5
**Leon W. Couch III*, "*Digital and Analog Communication Systems, 6th Edition*", *Prentice-hall, Inc., 2001*. ISBN 0-13-081223-4
Kabel Telekomunikasi Jero Laut

**Kabel telekomunikasi jero laut** nyaéta kabel anu ditempatkeun di handapeun beungeut laut pikeun nyambungkeun jaringan telekomunikasi antar nagara.

Kabel telekomunikasi jero laut munggaran mawa data telegrafi. Generasi satuluyna mawa sinyal telekomunikasi telepon, sarta saterusna data komunikasi. Sakumna kabel modéren ngagunakeun téknologi serat optik pikeun mawa data digital, anu saterusna ogé pikeun mawa data telepon, internet, sarta ogé data pribadi.

Operator telekomunikasi di Indonésia dina taun 1990-an geus ngagunakeun kabel jero laut pikeun nyambungkeun pulo-pulo di Indonesia. Pamakéan kabel laut serat optik mibanda réa kauntungan dibandingkeun jeung ngagunakeun gelombang mikro digital (radio térestrial) anu mibanda kakurang dina hal ribakpita, ku kituna, ka hareup, pamakéan kabel serat optik condong baris beuki réa boh di darat boh di laut.
Pamasangan kabel laut dipigawé ku kapal kabel (Cableship) anu dirarancang husus pikeun masang kabel laut. Cableship mibanda kakurang nyaéta henteu bisa masang kabel dina laut nu caina déét, ku kituna pikeun wewengkon cai déét (Shore End) biasana digunakeun Barge Cable, anu sanggup ngahontal wewengkon laut anu jerona nepi ka saméter.

Dina taun 2005, kabel telekomunikasi jero laut geus nyambungkeun sakumna buana nu aya di dunya kajaba buana Antarktika.

## Nu boga sarta ngajalankeun kapal kabel telekomunikasi jero laut 
* TYCO;
* ASN Marine ;
* Elettra;
* FT Marine;
* Global Marine Systems Limited ;
* NTT World Engineering Marine Corporation (NTT-WEM);
* S. B. Submarine Systems 
* YIT Primatel Ltd.

## Rujukan 
Hunt, Bruce J. *Lord Cable*. Europhysics News (2004), Vol. 35 No 6. 

## Tempo ogé 
* Satelit komunikasi
* Internet
* Kabel telegrap transatlantik
* Kabel telepon transatlantik
* Serat Optik
* Public Switched Telephone Network

## Tumbu kaluar 
* Global Communications Submarine Cable Map, 2004 
* http://www.telegeography.com/ee/free_resources/sb2004_exec_sum-01.php—Analysis of the submarine cable industry. Registration required.
* Timeline of Submarine Communications Cables, 1850-2004
* http://gallery.colofinder.net/cableships—Photo gallery of cable laying ships and other equipment
* http://www.atlantic-cable.com/Article/WireRope/wirerope.htm
* http://www.iscpc.org/ - The International Cable Protection Committee—includes a régister of submarine cables worldwide (though not always updated as often as one might hope)
* Cableships of the World
* FLAG telecom network summary 
* A short history of telegraphy
* An Oversimplified Overview of Undersea Cable Systems 
* SAT3 WASC SAFE Undersea Cable
Rubakpita

**Rubakpita** (Basa Indonésia: *lebar pita*  ) dina téknologi telekomunikasi nyaéta lega wewengkon frékuénsi tinangtu atawa béda antara frékuénsi panghandapna jeung frékuensi pangluhurna dina wewengkon frékuénsi tinangtu. Contona, sambungan telepon mibanda 'rubakpita* 3000Hz *(Hertz)*, anu mangrupa wewengkon antara frékuénsi pangluhurna (3300Hz) sarta frékuénsi panghandapna (300Hz) anu bisa diliwatan ku sora manusa.

Dina jaringan komputer, *rubakpita* nujul kana laju pamindahan data, umumna dina hijian Kbps (kilobit pér detik/*kilobite per second*).

## Bandwidth filter (atawa sistem)
*Bandwidth* WB Low-pass filter idéal sarua jeung cutoff frequency bogana, nyaéta W_B = \omega_c.

[350px| *Bandwidth* [Low-pass filter idéal ]].

*Bandwidth* bandpass filter idéal sarua jeung WB = \omegac2 - \omegac1. Titik tengah \omega_o = (\omegac1 + \omegac2)/2 disebut frékuénsi tengah filter.

[350px| *Bandwidth* [bandpass filter idéal]].

Sahiji bandpass filter disebut pita sempit lamun WB \omega_o.

Euweuh définisi *bandwidth* pikeun high-pass filter jeung bandstop filter.

Pikeun filter dina pamakéan sapopoé atawa filter non-idéal, définisi umum pikeun *bandwidth* filter nyaéta *bandwidth* 3-dB, W3 dB. Dina hal low-pass filter, W3 dB ditetepkeun salaku frékuénsi positif di mana spéktrum amplitudo |H(\omega)| turun nepi ka hiji harga nu sarua jeung \frac{\sqrt{2}}.

[350px| *Bandwidth* [LPF non-idéal]].

Pikeun bandpass filter, W3 dB ditetepkeun sabagé béda anatara dua frékuénsi di mana |H(\omega)| turun nepi ka hiji harga nu sarua jeung \frac{1}{\sqrt{2}} kali harga puncak |H(\omega_o)| dina frékuénsi tengah filter \omega_o (nu disebut frékuénsi tengah pita atawa *midband frequency*).

[350px| *Bandwidth* [Bandpass filter non-idéal]].

Perlu dicatet yén *bandwidth* didéfinisikeun di sapanjang sumbu frékuénsi positif.

## Bandwidth sinyal
*Bandwidth* tina hiji sinyal  bisa didéfinisikeun sabagé amparan frékuénsi di mana sabagian gedé énergi atawa daya ngadumuk. Définisi ieu rada midua sarta gumantung kana pajangjian. Jadi aya réa définisi pikeun *bandwidth* sinyal. Contona, *bandwidth* daya tina hiji sinyal ditetepkeun sabagé \omega_2 - \omega_1 di mana \omega_1  mangrupa amparan di mana 99% daya ngadumuk.

*Bandwidth* sinyal x(t) ogé bisa didéfinisikeun sarua jeung *bandwidth* filter nyaéta *bandwidth'' 3&nbsp;dB.

## Tempo ogé 
*Baseband
*Broadband
*Modulasi
Sadéwa

**Sadéwa** atawa **Sahadéwa** (basa Sansakerta: **सहदेव**, *sahadéva*), nyaéta saurang protagonis dina wiracarita Mahabarata. Manéhna nyaéta salah saurang Pandawa, ngan béda jeung Yudistira, Bima, sarta Arjuna manéhna mah nyaéta anakna Déwi Madrim, adina Déwi Kunti. Manéhna nyaéta baraya kembarna Nakula.

Sadéwa pinter dina élmu astronomi beunang bingbingan resi Drona. Sajaba ti eta, manéhna ogé réa pangartina dina hal ngangon sapi. Ku alatan éta manéhna bisa nyamur jadi pangangon waktu di nagri Wirata anu dicaritakeun dina *Wirataparwa*.
Salila nyamur di Karajaan Matsya anu dipingpin ku Raja Wirata, Sadéwa tanggung jawab ngarawat sapi sarta sumpah baris maéhan Raja Gandara, Sangkuni, anu geus ngakaya Sadéwa jeung kulawarga Pandawa séjénna sapanjang hirup. Manéhna hasil nyumponan sumpahna pikeun maéhan Sangkuni dua poé saacan perang Baratayuda lekasan.

## Kapribadian 
Di antara lima Pandawa, Sadéwa anu paling ngora. Cacak kitu, manéhna dianggap salaku nu paling wijaksana di antara maranéhanana. Yudistira malah nyarita yén manéhna leuwih bijak batan Brihaspati, guru para déwa.

Sadéwa nyaéta saurang ahli béntang anu hébat sarta dianggap nyaho kajadian anu baris lumangsung dina Mahabarata tapi manéhna disupata yén lamun manéhna ngabébérkeun naon anu dipikanyahona, sirahna baris beulah. Mangka ti éta, manéhna condong cicingeun dibandingkeun jeung barayana anu séjén.

Jiga Nakula (lanceukna), Sadéwa ogé satria ahli pedang anu hebét. Manéhna ogé ngadahup ka puteri Jarasanda, Raja di Magada.

## Turunan 
Sakumna Pandawa babarengan ngadahup ka Drupadi, sarta Dropadi méré saurang anak ka masing-masing Pandawa. Tina hasil hubunganana jeung Drupadi, Sadéwa mibanda anak nu ngaranna Srutakama.

Sajaba ti éta, Sadewa mibanda anak nu ngaranna Suhotra ti pamajikan nu lian nyaéta Wijaya.

## Rujukan 
#**National Museum of World Cultures (Tropenmuseum)**. (n.d.). *Houten wajangpop voorstellende Sadewa (TMnr 4283-98)*. Online di Tropenmuseum.
#**Rajagopalachari, C.**. (1951). *Mahabharata*. Online di Archive.org.
#**Mani, Vettam**. (1975). *Puranic Encyclopaedia*. Online di Archive.org.
​

## Tempo ogé 
* Pandawa
* ​Naskah Adiparwa dina Sacred-Texts

## Tempo ogé 
* Pandawa
Pita Frékuénsi Ka

**Pita frékuénsi Ka** (basa Inggris: ***Ka Band*** atawa *Kurtz-above* band) nyaéta pita gelombang mikro dina spéktrum éléktromagnétik nu wilayahna antara 18GHZ nepi ka  40GHZ. Pita frékuénsi Ka *uplink* mibanda wilayah frékuénsi antara 27.5 GHZ nepi ka 31GHZ sarta pita frékuénsi Ka *downlink* mibanda wilayah frékuénsi antara 18,3&nbsp;GHz -18,8&nbsp;GHz sarta 19,7&nbsp;GHz – 20,2&nbsp;GHz. Standar frékuénsi ieu dikaluarkeun ku Institute of Electrical and Electronics Engineers (IEEE).

## Kauntungan 
Pita frékuénsi Ka mibanda sawatara kauntungan di antara:
* Sadiana rubak pita frékuénsi anu cukup lega, wilayahna 27,5&nbsp;GHz - 31&nbsp;GHz.
* Henteu merlukeun anteneu nu ukuranna gedé. Diaméter anteneu dina sisi pamaké ahir, nu panjangna antara 60&nbsp;cm nepi ka70 cm ngajadikeun béaya nu dikaluarkeun ku pamaké leuwih saeutik.
* Sanggup nurunkeun sacara drastis *latency*/keterlambatan data anu ilahar lumangsung sabot data dikirimkeun ka satelit sarta dipancarkeun deui ka bumi.

## Kakurang 
* Satelit anu ngagunakeun pita frékuénsi Ka merlukeun tanaga leuwih loba pikeun mancarkeun sinyal lamun dibandingkeun jeung satelit anu ngagunakeun pita frékuénsi C. 
* Beuki luhur frékuénsi Ka mangka beuki uduh ku parobahan kaayaan atmosfir, hususna hujan Mirabito, Michael M.A., and Barbara L. Morgenstern, E: "The New Communication Technologies: Applications, Policy, and Impact (Fifth Edition)", Ch.7. UK: Focal Press, 2004, di mana daya pancar (émisi) anu ditarima baris diredam sarta suhu sistem noise ngaronjat di sisi panarima. Hal ieu ngabalukarkeun kualitas sambungan, rasio sinyal jeung noise bakal turun alatan niléy  temperatur, suhu sistem dina sisi panarima ngaronjat sarta panguatan dina anteneu panarima turun Setiawan, Eddy , E: "Pengenalan Umum Pita Frekuensi Ka dan Industri Satelit Telekomunikasi Pita Lebar Dunia, ASSI Newsletter Number 4, Volume I, April 2000.

## Panerapan 
Kiwari pita frékuénsi Ka diterapkeun pikeun telekomunikasi satelit, antara lain pikeun kaperluan Internet, *video conference, video telephone, data broadcasting, voice (telepon) rural/remote area, tele-medecine, tele-education,* SCADA, *local television (broadcasting) satellite data relay services,* *Inter Satellite Links (ISL)*, *news gathering* sarta *PC Networks* Setiawan, Eddy , E: "PEngenalan Umum Pita Frekuensi Ka dan Industri Satelit Telekomunikasi Pita Lebar Dunia", ASSI Newsletter Number 4, Volume I, April 2000.
Sanajan kitu, lolobana panerapan anu baris dilayanan ku pita frékuénsi Ka nyaéta aplikasi Internet jeung Multimedia.

## Satelit 
Satelit-satelit anu ngagunakeun pita frékuénsi Ka antara lain:
* PCG (Hongkong/Singapura)
* Sirius 4
* Directv 11
* Nimiq 4
* Hylas
* Badr 5

## Tumbu kaluar 
* Lyngsat
* Channel 11 - Connecting The World 
* forum.ecoustics.com 
* elektroindonesia.com
* tech-faq.com
Gelombang pamawa

**Gelombang pamawa** (Basa Indonésia: *gelombang pembawa*, , ) nyaéta wangun gelombang (biasana sinusoida) anu dimodifikasi (ditumpangan sinyal informasi) pikeun ngawakilan informasi anu dianteurkeun. Gelombang pamawa ieu biasana miboga frékuénsi anu jauh leuwih luhur (gancang) batan sinyal anu ngandung informasina.

Dina siaran radio, gelombang pamawa dipaké ku pakakas pangirim (transmitter) waktu ngirimkeun isarat (*sinyal*) ngaliwatan rohangan bébas atawa bahan tinangtu (contona cai pikeun komunikasi kapal selam) antukna isarat kasebut bisa dipikangarti ku hiji pakakas panarima (receiver).

Pikeun pengiriman isarat sora (*voice*), aya dua wanda modulasi anu ilhar dipaké nyaéta modulasi frékuénsi atawa Frequency Modulation (FM) sarta modulasi amplitudo atawa amplitude modulation (AM). Sora dina FM atawa AM dikirimkeun kalayan bantuan gelombang pamawa. Pangiriman isarat gambar (*image*) ngagunakeun modulasi *Vestigial-sideband modulation (VSB)* anu mangrupa varian ti *Single-sideband modulation (SSB)*. Modulasi SSB réa dipaké dina komunkasi *handy talky*.

Sanggeus gelombang pamawa dimodulasi (ditumpangan) ku isarat, mangka baris lumangsung dibangkitkeeun frékuénsi harmonik (*harmonic frequency*) anu lega. Harti *lega* di dieu nyaéta *réa*. Dina modulasi VSB sarta modulasi SSB, lolobana frékuénsi gelombang pamawa ditambah frékuénsi harmonikna sarta disaring atawa ditapis pikeun ngahémat rubakpita (*bandwidth*).

Frékuénsi hiji setasiun radio, contona radio SUARA METRO Jakarta nu boga frékuénsi 107,8&nbsp;MHz, sabenerna mah mangrupa frékuénsi ti gelombang pamawa anu dipaké. Gelombang pamawa ieu henteu meunang sambarangan, tapi kudu meunang idin ti regulator télékomunikasi di Indonésia, dina ha lieu Direktorat Jenderal Pos dan Telekomunikasi.

Sawatara padika komunikasi radio panganyarna henteu deui ngagunakeun gelombang pamawa nu katara, contona dina padika spektrum sumebar (*spread spectrum*) sarta pita ultra-rubak (*ultra wide band*) jeung COFDM. Anu pamungkas ieu dipaké pikeun pangiriman siaran televisi HDTV.

## Tumbu kaluar 
Carrier Wave ti Texas University
Orbit Géosetasionér

thumb|right|Orbit Géosetasionér

**Orbit Géosetasionér** nyaéta orbit géosinkron anu aya pas di luhureun hatulistiwa Bumi (0° garis iklim), kalawan ékséntrisitas orbital nu sarua jeung enol. Lamung ditingal ti muka Bumi, objék anu aya dina orbit géosetasionér baris kaciri cicing (henteu usik) di angkasa alatan perioda orbit objék kasebut dina ngurilingan Bumi sarua jeung perioda puteran  Bumi. Orbit ieu pohara dipikahayang ku operator-operator satelit jieunan (kaasup satelit télékomunikasi jeung télévisi). Alatan tempatna konstan dina garis datar 0°, lokasi satelit ngan dibédakeun dumasar patempatan dina garis waktu Bumi.

Ideu pamakéan satelit géosetasionér pikeun télékomunikasi diémbarkeun dina taun 1928 ku Herman Potočnik. Orbit géosetasionér dipopulérkan munggaran ku anu nulis fiksi ilmiah Arthur C. Clarke dina taun 1945 minangka orbit anu kapaké pikeun satelit télékomunikasi. Ku alatan éta, orbit ieu sakapeung disebut **orbit Clarke**; dipikawanoh ogé ku sebutan **Sabuk Clarke**.

Orbit géosetasionér pohara mangpaat alatan ieu orbit bisa ngabalukarkeun hiji satelit jiga nu cicing nujul ka hiji titik di muka Bumi anu muter. Temahna, hiji anteneu bisa nunjuk ka hiji arah nu tangtu sarta tetep nyambung kana satelit. Satelit ngorbit saarah jeung rotasi Bumi dina jarak  kira-kira 35.786&nbsp;km (22.240 *statute miles*) luhureun muka bumi.

## Kakurang 
Sanajan orbit géosetasionér bisa ngajaga hiji satelit tetep dina sahiji tempat luhureun hatulistiwa, **perturbasi orbital** bisa ngabalukarkeun satelit laun-laun pindah ngajauhan lokasi géosetasionér. Perturbasi orbital nyaéta fénoména di mana orbit satelit robah alatan pangaruh éksternal saperti anomali distribusi gravitasi bumi, gangguan gaya tarik bulan, benturan météor atawa objék-objék séjén, atawa tekenan radiasi panonpoé. Satelit ngalakonan koréksi ku cara ngalakonan manuver anu dikadalikeun ku setasiun satelit di Bumi, manuver ieu dipikawanoh minangka manuver kalér-kidul (North-south Correction) sarta manuver kulon-wétan (West-éast Correction). Manuver-manuver ieu ngagunakeun rokét-rokét leutik (thrusters) anu aya dina awak satelit sarta arahna diatur luyu jeung arah koréksi. Hurungna rokét-rokét leutik ieu baris méakkeun bahan bakar anu dibawa satelit ti bumi minangka bekel. Lamun bekel ieu béak, mangka béak ogé umur operasi satelit - alatan mangsa satelit ieu nyéléwéng tina orbitna, euweuh jalan deui pikeun operator ti bumi pikeun ngoréksi sarta mulangkeun ieu satelit ka patempatan nu sakuduna.

## Tumbu kaluar 
* Graphical derivation of the geostationary orbit radius for the Earth  
* ORBITAL MECHANICS (Rocket and Space Technology) 
* List of satellites in geostationary orbit 
* Clarke Belt Snapshot Calculator
* 3D Real Time Satellite Tracking
Direktorat Jenderal Aplikasi Telematika

**Direktorat Jenderal Aplikasi Telematika** (disingkat **Ditjen APTEL**) nyaéta unsur palaksana pancén sarta fungsi departemén dina widang Aplikasi Telematika anu tanggung jawab ka Menteri Komunikasi dan Informatika Republik Indonesia. Ayeuna Ditjen APTEL dipingpin ku saurang Diréktur Jénderal nyaéta Ir. Cahyana Ahmadjayadi.

## Fungsi 
* Nyiapkeun rumusan kawijakan dina widang e-government, e-business, pakakas lemes sarta kontén, pemberdayaan telematika sarta standardisasi jeung audit aplikasi telematika;
* Ngalaksanakeun kawijakan dina widang e-government, e-business, pakakas lemes sarta kontén, pemberdayaan telematika sarta standardisasi jeung audit aplikasi telematika;
* Ngarumuskeun sarta ngalaksanakeun kawijakan kalambagaan internasional dina widang e-government, e-business, pakakas lemes sarta kontén, pemberdayaan telematika sarta standardisasi jeung audit aplikasi telematika;
* Nyusun standar, norma, panduan, kritéria, sarta prosedur dina widang e-government, e-business, pakakas lemes sarta kontén, pemberdayaan telematika sarta standardisasi jeung audit aplikasi telematika;
* Ngalaksanakeun pangwangunan, pengelolaan sarta pengembangan infrastruktur jeung manajemén aplikasi sistem informasi pamaréntahan pusat jeung daérah;
* Méré bingbingan téknis jeung évaluasi;
* Ngalaksanakeun administrasi Direktorat Jenderal Aplikasi Telematika.

## Struktur organisasi 
# Sekretariat Direktorat Jenderal
# Direktorat E-government
# Direktorat E-business
# Direktorat Sistem Informasi, Perangkat Lunak dan Konten
# Direktorat Pemberdayaan Telematika
# Direktorat Standarisasi dan Audit Aplikasi Telematika

## Tumbu kaluar 
*  Loka resmi
Kamenterian Komunikasi jeung Digital Républik Indonésia

**Kementrian Komunikasi jeung Informatika Républik Indonésia** (disingkat **Kemenkominfo RI**) nyaéta kementerian dina Pamaréntah Indonésia anu nyekel widang urusan komunikasi jeung informatika. Kementerian Komunikasi jeung Informatika saméméhna ngaranna "Departemen Penerangan" (1945-1999), "Kementerian Negara Komunikasi dan Informasi" (2001-2005), jeung **Departemén Komunikasi, jeung Informatika** (2005-2009). Kementerian Komunikasi jeung Informatika dipingpin ku saurang Menteri Komunikasi jeung Informatika (Menkominfo) anu ti mimiti tanggal 27 Oktober 2014 dijabat ku Rudiantara.

## Sajarah
Kementerian KOmunikasi jeung Informatika Indonésia awalna mah boga ngaran Departemen Penerangan. Dijieunna Departemen Penerangan ditandaan ku penetapan Mr. Amir Sjarifuddin minangka Menteri Penerangan]] ku PPKI dina tanggal 19 Agustus 1945.

Basa Abdurrahman Wahid jadi Présidén RI dina taun 1999, Departemen Penerangan jeung Departemen Sosial dibubarkeun]]. Dina pedaranna anu didadarkeun kalawan nemrak dina sidang paripurna DPR, dina pertengahan November 1999, Abdurrahman Wahid nandeskeun yén alesan dibubarkeunna téh ngan saukur pikeun éfisiénsi kabinét pamaréntahan, sakaligus dina raraga ngalarakeun sakumna UU No. 22/1999 ngeunaan otonomi daérah.

Dina manga kapamingpinan Présidén Mégawati, Departemen Penerangan dihirupan deui kalawan ngaran Kementerian Nagara Komunikasi jeung Informasi dina taun 2001. Harita anu ditunjuk minangka Menteri Nagara nyaéta Syamsul Mu'arif. Nalika Susilo Bambang Yudhoyono ngajabat minangka Présidén, anjeunna ngaroba Kementerian Negara Komunikasi jeung Informasi jadi Kementerian Komunikasi jeung Informasi dina tanggal 31 Januari 2015.

## Tempo ogé 
* Menteri Komunikasi dan Informatika Republik Indonesia

## Tumbu kaluar 
*  Loka resmi 

## Rujukan
Orbit Géosinkron

**Orbit Géosinkron** nyaéta orbit hiji objék (ilaharna satelit jieunan) kalawan bumi minangka puseurna, anu miboga perioda nu sarua jeung perioda rotasi bumi nyaéta sapoé sideris atawa 23,9344 jam.

Satelit nu boga orbit géosinkron baris aya di luhureun hiji titik di muka bumi dina jam nu tangtu. Sajaba ti waktu kasebut, satelit baris kaciri ngageser ti titik éta. Lamun satelit géosinkron miboga wangun orbit bunder nu sampurna sarta ngorbit dina widang jeung garis hatulistiwa mangka lamun ditempo ti bumi, satelit éta baris kaciri cicing; orbit anu kitu disebut orbit Orbit Géosetasionér.

Dina taun 1974 satelit cuaca SMS 1 (Synchronous Metéorological Satellite) dileupaskeun ka angkasa salaku satelit géosinkron anu boga fungsi ngirimkeun gambar ka sawatara setasiun télévisi. Sanggeus ku jalan sawatara percobaan, satelit kasebut dina taun 1975 dirobah orbitna jadi orbit géosetasionér.

## Rujukan 
*Montenbruck, O., Gill, E. *Satellite Orbits*, Heidelberg, Springer Verlag, 2000.
*Zee, Chong-hung. *Theory of Geostationary Satellites*, New York, Kluwer Academic Publisher, 1989.

## Tumbu kaluar 
* NASA's software for satellite tracking  shows cléarly the position of satellites in géosynchronous orbit.
Madrim

**Madrim** (basa Sansakerta: माद्री; *Mādrī*) nyaéta salah saurang inohong dina wiracarita *Mahabarata*. Manéhna mangrupa saurang puteri ti Karajaan Madra, adina Salya, anu dihadiahkeun ka Pandu sanggeus Salya éléh ku Pandu dina adu tanding.

Dina carita *Mahabarata*, Prabu Pandu hasil dina sayémbara pikeun meunangkeun Déwi Kunti, putri ti Prabu Kuntiboja. Prabu Salya, anu telat datang miluan sayémbara, nangtang Pandu pikeun ngarebutkeun Déwi Kunti kalawan tarohanana nyaéta Déwi Madrim, adina Prabu Salya. Pandu saterusna meunangkeun adu tanding kasebut sarta ngawin Déwi Madrim. Ti Madrmi, Pandu mibanda dua urang anak kembar, nyaéta Nakula jeung Sadéwa.

## Riwayat 
Madrim nyaéta pamajikan kadua Pandu. Manéhna didahupkeun ka Pandu pikeun mageuhkeun hubungan antara Astinapura jeung Karajaan Madra. Tapi alatan Pandu meunang supata yén manéhna baris palastra lamun sapatemon jeung pamajikanana, mangka manéhna henteu bisa mibanda turunan. Tungtungna Pandu jeung pamajikanana ngumbara di leuweung jadi patapa sarta ninggalkeun Astinapura. Di leuweung, Kunti ngucapkeun jampé rusiahna pikeun ngageroan para Déwa. Manéhna ngucapkeun jampé kasebut tilu kali pikeun ngagero Déwa Yama, Bayu, jeung Indra. Ti tilu déwa kasebut manéhna meunang tilu anak, nyaéta Yudistira, Bima, jeung Arjuna. Kunti ogé méré kasempetan ka Madrim pikeun ngageroan déwa. Madrim ngagero Déwa Aswin sarta meunangkeun dua anak sakembaran nu dibéré ngaran Nakula jeung Sadéwa.

## Pati 
Dina hiji poé, sabot jauh ti Kunti jeung anak-anakna, Pandu nyobaab sapatemon jeung Madrim. Alatan supata nu diragragkeun ka manéhna, Pandu palastra waktu sapatemon jeung Madrim. Saterusna Madrim nalatahan ka Kunti sangkan manéhna ngarawat Nakula jeung Sadéwa kawas ka anak kandungna sorangan. Sanggeus éta, Madrim labuh geni kana seuneu pikeun nyusul salakina.
Ida Widawati

**Ida Widawati** nyaéta juru mamaos asal Garut. Anjeunna lahir dina lingkungan seniman antukna bakat seni anjeunna tumuwuh sarta mekar subur. Ida memang digedékeun ku haleuang sarta hariring. Bapa kukutna, Ili Sadeli, boga pakumpulan kasenian nu ngaranna Lingkung Seni Malati.

Ida meunang atikan di SMP Garut dina taun 1965, SMA Garut dina taun 1968 sarta Fakultas Sastra Jurusan Antropologi Universitas Padjadjaran, Bandung, nepi ka tingkat III).

Ida kungsi meunangkeun pangajén:
# Jawara I Pasanggiri Tembang Sunda SLTP sa-Jawa Kulon
# Jawara I Pasanggiri Tembang Sunda Damas (1962)
# Jawara II Pasanggiri Tembang Sunda Damas (1974)
# Jawara I Tembang Sunda Saodah Cup (1974 sarta 1976)

## Tempo ogé 
*Cianjuran
*Degung

## Rujukan
# Apa dan Siapa Orang Sunda, Ajip Rosidi
Henri de France

**Henri Géorges de France** (7 September 1911 Paris &ndash; 29 April 1986 Paris) nyaéta saurang pelopor nu nimukeun televisi Pernncis. Timuannana kaasup 819 line French standard, sistim kelir SECAM, sarta di satukangeun standar definisi luhur HD-MAC.

On December 6, 1931, De France founded the Compagnie Générale de Télévision in Le Havre, making television sets with a vertical definition of 60 lines. In February 1932, De France made several transmissions over a distance of 7&nbsp;km from the "Radio-Normandie" station in Fécamp. These signals were received by a few péople located at over 100&nbsp;km away. In October 1932, he achieved a definition of 120 lines. 
In 1956 he patented the SECAM color television system. On October 1, 1967 at 2:15pm CET, la deuxiéme chaîne switched from black and white to color using SECAM.

De France is interred at Jarnac, the same town where former présidént François Mitterrand is buried.

The public passage néar France Télévisions buildings in Paris is named *Esplanade Henri de France*.
Sanjaya (wayang)

Dina wiracarita *Mahabarata*, **Sanjaya** (Sansakerta: सञ्जय, *Sañjaya*) nyaéta anakna Gavalgana. Dina struktur pamaréntahan Astinapura, Sanjaya nyaéta saurang panaséhat, sakaligus kusir pribadi Raja Dréstarata. Sanjaya sanggup nempo hiji kajadian ti jarak nu kacida jauhna. Kaahlian kasebut dipaké ku manéhna pikeun ngalaporkeun kajadian-kajadian nu lumangsung dina perang rongkah di tegal Kurusétra sacara langsung ka Dréstarata.

## Harti ngaran 
Dina basa Sansakerta, ngaran *Sanjaya* sacara harfiah mibanda harti "Sang pinunjul" atawa "Jelema anu jaya".
Rianti Cartwright

**Rianti Rhiannon Cartwright** nyaéta wanoja kalahiran Bandung, 22 Séptémber 1983 anu boga pacabakan jadi  modél, aktris, presenter, sarta VJ MTV Indonésia. Rianti Cartwright nyorang atikan di *International Education Program* Jurusan *International Business and Marketing*, University of Tasmania, Jakarta, manéhna ogé saurang muslim, sarta anak bungsu ti dua sadulur. Awéwé anu lahir ti bapa nu urang Inggris sarta indung campuran Sunda-Jawa ieu kungsi ngabéntangan klip vidéo Wungu, Ello, sarta Letto. Rianti Cartwright boga jangkungna 165 cm.

## Biografi 
Saprak leutik, nu boga ngaran lengkep Rianti Rhiannon Cartwright ieu geus biasa digawé pikeun ngeusian pésak sorangan. Dimimitian ti dunya modél dina umur 16 taun sarta sempet jadi editor basa pikeun majalah Maxx-m di Bandung, ngajadikeun Rianti Cartwright biasa digawé kalayan keyeng. Rianti Cartwright saterusna ngaléngkah ka dunya *akting*. Tawaran munggaran pikeun maén filem datang ti *Soraya Intercine Film* pikeun milu dina filem ''Eiffel I'm in Love* anu dibentangan ku Samuel Rizal sarta Shandy Aulia. Sanggeus éta Rianti Cartwright maén filem dina *Inikah Rasana Cinta?'' (2005). Rianti Cartwright mimiti dipikawanoh ku masarakat saprak jadi VJ MTV Indonesia dina acara 'Global Room', 'What's Up', sarta 'MTV Weekend'. Dimimitian ku jadi VJ MTV dina taun  2005, léngkah Rianti Cartwright dina dunya hiburan Indonésia beuki panceg saprak manéhna ngabéntangan filem *Jomblo* (2006). Dina panungtung taun 2006, Rianti ogé maén dina filem *Pesan dari Surga* (2006). Dina film ieu, Rianti anu saurang muslim ditungtut nyandiwara jadi saurang Katolik.

Dina taun 2007, Rianti Cartwright maén filem babarengan jeung Tora Sudiro sarta Indra Birowo dina filem ''D'Bijis*. Nu resep ka band All American Reject sarta Green Day ieu nyarita, sempet meunang kahésé nyandiwara jadi inohong Asti anu jalingkak dina filem kasebut alatan inohong éta béda jeung sipat aslina anu lungguh timpuh andalemi. Masih dina taunanu sarua, Rianti Cartwright maén deui filem. Ayeuna, Rianti Cartwright maén dina filem hasil adaptasi novel karya Habiburrahman El Shirazy, *Ayat-ayat Cinta*. Dina filem anu dibéré jejer sarua jeung novelna, *Ayat-ayat Cinta'' Rianti Cartwright dipercaya jadi Aisah, saurang mahasiswi turunan campuran Jerman jeung Turki, anu calakan, geulis sarta beunghar anu keur ngalakonan panalungtikan di Mesir., diaksés 2 Januari 2008

Sajaba ti kasibukna dina dunya hiburan, Rianti Cartwright ogé boga gelar duta AIDS sarta ngampanyeukeun ka para nonoman pikeun nyingkahan resiko kasakit virus HIV., diaksés 14 Désémber 2007

## Filmografi 
* Eiffel I'm In Love (2003)
* Inikah Rasanya Cinta (2005)
* Jomblo (2006)
* Pesan Dari Surga (2006) 
* D'Bijis (2007)
* Ayat-ayat Cinta (2007)

## Sinétron 
* *Sérial TV Jomblo*
* *Elang*

## Pariwara TV 
* Gery Wafer Créam

## Tumbu kaluar 
*  Poto Rianti
*  Profil  di Kapanlagi.com

## Rujukan
Boxer TV Access

**Boxer TV Access** nyaéta pay-TV-provider televisi digital terrestrial (digital terrestrial television (DTT)). Ngamodél kana ITV Digital Britania, Boxer TV Access ngadeg dina Oktober 1999. Sababaraha saluran dina DTT Swedia *free-to-air*, tapi lolobana salurannana nyaratkeun langganan ti Boxer. Ahir September 2007, Boxer nyarita yén manéhna boga 693 000 pelanggan.

Kiwari aya 23 saluran leuwih, gumantung kana lokasina. 98 persen populasi bisa narima saluran nu dienkripsi ti Boxer, kajaba keur MUX5 nu leuwih heureut. MUX1 leuwih lega (99,8 persen nalika switch-off) tapi henteu ngandung sababaraha saluran Boxer.

Boxer TV Access dipiboga ku Teracom nu dipibog ajeung dikadalikeun ku nagara, katut 3i.

## Daptar saluran TV
Kajaba lamun dicatet, kartu dekoding kudu dipaké. *Dumasar kana Desember 2006.*

## Controversy
Boxer has been criticized as the services provided begun highly unpopular with only 500 users of digital television transceiver the first yéar in operation. The services that are offered was alréady available through other méans and because of this any normal private company would have gone bankrupt.

The state funneled huge amount of capital for advertisement which réached the cost equal of one Cataract surgery   for one advertisement shown. While on Boxer's homepage they stated that money was to be spent moderately and responsible the commercial was broadcasted in every opportunity on all commercially funded channels however the sales of the digital television transceiver did not pick up speed. Not until 2003 when it was decided shutdown all analog television broadcasts before 2008, Boxer started to sell digital transceivers.

Critical voices has been raised within Sweden that the Swedish state drove the reformation from analog to digital broadcasting to ensure a state-control of what can be broadcasted. Because of the limited bandwidth only a select few channels is permitted to broadcast. These channels are hand picked by the state possibly limiting controversial channels.

### Distribusi monopoli
Boxer has a monopoly for encrypted of television signals in the digital terrestrial network. If a broadcaster gets to distribute television it must either broadcast free-to-air or use the encryption services of Boxer. This is a contravention to Européan Union rules which require that there is an open market for radio and television broadcasting. On October 17, 2006 the European Commission announced that it was taking Sweden to the European Court of Justice for failure to abolish the monopoly. Neelie Kroes, Commissioner for Competition, said: "*I regret that I have had to refer Sweden to the Court, but Swedish viewers should no longer be denied their right, guaranteed by (EU) law, to choose digital terrestrial TV suppliers*".

## Tumbu luar
*Loka resmi

## Rujukan
Adirata

Dina wiracarita Mahabarata, **Adirata** (अधिरथ; *Adhiratha*) nyaéta saurang kusir sarta mangrupa bapa angkat Adipati Karna. Manéhna nyekel kalungguhan salaku kusir Raja Dréstarata. Anakna — Karna — jadi satria tangguh sakaligus raja di Anga sarta milu aub dina perang di Kurusétra.